Coordenadas: 56°56′56″N 24°6′23″L﻿ / ﻿56.94889, -24.10639

**Riga** (en letón: *Rīga*, [riːɡa] (AFI), Lv-Rīga.ogg escoitar) é a capital de Letonia, está situada na costa do Mar Báltico nas ribeiras da desembocadura do río Daugava. Riga é a segunda maior cidade dos Países Bálticos. O centro histórico de Riga está declarado Patrimonio da Humanidade pola UNESCO, a cidade caracterízase pola súa arquitectura Art Nouveau, comparable a de cidades como Viena, San Petersburgo ou Barcelona.

Historia
--------

A fundación da cidade data de 1201, cando o bispo alemán Albrecht von Buxhoeven chega de Bremen para evanxelizar e xermanizar a rexión de Livonia, habitada por pobos bálticos de relixión pagá.

No plano de expansión, o clero alemán foi apoiado pola orde livonia dos Irmáns Livonios da Espada en primeira instancia e logo pola orde Teutónica, que rematou por controlar non soamente Riga, senón todo o territorio da Letonia actual, aínda que as fraccións alemás empezaron finalmente a competir polo dominio da rexión e remataron por se debilitar mutuamente. Así a todo, grazas á adhesión A liga Hanseática, a cidade coñece un período de bonanza comercial durante todo o medievo, o que influíu para que se crease a clase mercantil, á que pertencían maioritariamente os alemáns, que mantivo o control político da cidade durante varios séculos. 

Riga en 1575
Logo, a cidade pertenceu ós polacos e posteriormente ós suecos de 1621 a 1710, cando foi conquistada polos rusos tras unha guerra. A importancia de Riga para o Imperio Ruso medrou co tempo, ata que a cidade se converteu nun dos portos máis importantes de Rusia. Paralelamente, a poboación duplicouse en só cincuenta anos, entre 1850 e 1900. Neste período de grandes migracións internas, os alemáns remataron sendo unha minoría en comparación cos rusos e letóns, aínda que lograron mante-la súa posición social e política de maior prestixio por pouco tempo. A finais de 1891, a lingua oficial da cidade seguía sendo o alemán, se ben pronto sería substituído polo ruso.

Coa disolución do imperio tsarista, Riga convértese na capital da nova República independente de Letonia en 1918 .

### Riga na segunda guerra mundial

Museo da ocupación de Letonia (1940-1991)
En 1940 Letonia foi anexada á Unión Soviética e ocupada polos alemáns durante a segunda guerra mundial de 1941 a 1944. Do 30 de novembro ao 8 de decembro de 1941 uns 24.000 xudeus de Riga e de toda Letonia foron confinados no Gueto de Riga e asasinados na matanza dos bosques de Rumbula. Rematada a guerra volveu ser ocupada polos soviéticos e os opositores políticos foron deportados a gulags.

O país recupera a súa independencia en 1991 coa caída da URSS e a desaparición da República Socialista Soviética de Letonia, da cal era tamén capital.

Xeografía
---------

Imaxe de satélite de Riga
Castelo de Riga
Casa das cabezas negras
A cidade está á beira do mar Báltico, preto da desembocadura do Dvina Occidenta (en letón *Daugava*) no golfo de Riga. Riga está situada nunha chaira costeira e areosa no golfo de Riga que xurdiu despois do fin da última glaciación hai uns 11.000 anos. A chaira está a 1.10 m sobre o nivel do mar Báltico. Caracterízase por unha gran cantidade de lagos e ríos, o Daugava é o máis importante deles, flúe de sur a norte a través de Riga e parte en dúas a cidade. Riga está situada a 10 km da desembocadura do río Daugava no golfo de Riga.

A zona ten unha extensión de 307 km², a zona residencial esténdese máis de 67 km² (22%), 54 km² son de áreas industriais (17%), 25 km² estradas e rúas (8%), 58 km² son parques (19%) e outros 49 km² de auga (16%).

Economía
--------

Case tódalas institucións financeiras do país áchanse en Riga; a máis importante é o banco central letón, chamado Banco de Letonia.

O intercambio co estranxeiro está aumentando dende xa fai algúns anos, e a cidade recibiu un novo pulo económico dende a entrada de Letonia na Unión Europea o 1 de maio de 2004.

En Riga concéntrase case a metade da produción industrial letoa. A industria de Riga está especializada no sector financeiro, os servizos públicos, a industria farmacéutica, de téxtiles, de moblaxe e de produtos manufacturados en xeral, ademais da construción de barcos.

O porto de Riga é un importante porto rexional e centro rexional de expedición vía cargo. Durante a época soviética, Riga era a segunda cidade rusa de occidente despois de San Petersburgo.

Poboación
---------

A poboación da cidade diminuíu dende a independencia de Letonia en 1991 de 910.000 a 760.000, principalmente como resultado da emigración por parte da minoría rusa.

Riga é a cidade máis poboada dos países bálticos, con 739.232 habitantes en 2003. En Riga, os letóns representan o 42% da poboación, os rusos atinxen unha porcentaxe case igual. A maior parte dos letóns son protestantes, da fe evanxélica luterana, mentres que os rusos son ortodoxos.

Transportes
-----------

Entrada á cidade
As viaxes de negocios e de pracer a Riga aumentaron considerablemente nos últimos anos grazas ó melloramento da infraestrutura comercial e de transporte. En canto á cidade portuaria, Riga é o principal nó de transportes do país, nela conflúen os transportes ferroviarios e o sistema de estradas nacionais.

A maior parte dos turistas chega en avión ó Aeroporto Internacional de Riga, o máis grande dos países bálticos, modernizado en 2001 con ocasión do 800 aniversario da fundación da cidade. O transporte mariño conecta a cidade con Estocolmo, Kiel (Alemaña) e Lübeck (Alemaña).

Os turistas denomínana *a París do leste* pola cantidade de atractivos turísticos e cafés sobre as vereas.

Lugares de interese
-------------------

  

O centro histórico de Riga foi declarado en 1997 Patrimonio da Humanidade pola UNESCO, en virtude dos seus edificios de Art Nouveau e pola arquitectura que se conserva do século XIX.

Os monumentos máis importantes da capital letoa son:

* A Catedral.
* Igrexa de San Pedro.
* Casa das cabezas negras.
* Grande e Pequeno Gremio.
* Os tres irmáns.
* Museo da Ocupación.
* Castelo de Riga (residencia presidencial).
* Monumento á Liberdade.

A cidade foi Capital europea da cultura no ano 2001 xunto con Basilea (Suíza); tamén foi sede do Festival da Canción de Eurovisión 2003. No ano 2006 a capital de Letonia foi sede dos Campionatos Mundiais de Hóckey sobre xeo, o acontecemento deportivo máis importante na historia dos Estados Bálticos.

En novembro de 2006 acolleu o primeiro cumio da OTAN celebrado en territorio ex-soviético



Vista de Riga desde a Academia de Ciencias de Letonia.

Vista de Riga desde a Academia de Ciencias de Letonia.

Cidades irmás
-------------


|  |  |  |  |  |
| --- | --- | --- | --- | --- |
| * Dinamarca Aalborg
* España Alacant
* Almaty
* Países Baixos Ámsterdan
* Astana
* República Popular da China Beijing
 | * Alemaña Bremen
* Francia Bordeos
* Australia Cairns
* Francia Calais
* Dallas
* Estocolmo
 | * Italia Florencia
* Ucraína Kíiv
* Kobe
* Minsk
* Moscova
* Norrköping
 | * Finlandia Pori
* Alemaña Rostock
* San Petersburgo
* Chile Santiago de Chile
* República Popular da China Suzhou
* República Popular da China Taipei
 | * Estonia  Tallinn
* Lituania Vilnius
* Polonia Varsovia
 |


|  |  |  |
| --- | --- | --- |
| Predecesor:**Eslovaquia KošiceFrancia Marsella** | **Capital Europea da culturaxunto con  Umeå**2014 | Sucesor:**Bélxica MonsRepública Checa Plzeň** |

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Riga Modificar a ligazón no Wikidata*** |

### Ligazóns externas

* Páxina oficial da cidade *(en varias linguas)*
* Páxina do Museo da Ocupación de Letonia (1940-1991) *(en varias linguas)*

| * v
* c
* e
Capitais dos países membros da **Unión Europea** |
| --- |
| 
* Países Baixos Ámsterdam
* Grecia Atenas
* Alemaña Berlín
* Eslovaquia Bratislava
* Bélxica Bruxelas
* Romanía Bucarest
* Hungría Budapest
* Dinamarca Copenhague
* Dublín
* Finlandia Helsinqui
* Portugal Lisboa
* Eslovenia Liubliana
* Luxemburgo Luxemburgo
* España Madrid
* Chipre Nicosia
* Francia París
* República Checa Praga
* Riga
* Italia Roma
* Bulgaria Sofía
* Estocolmo
* Estonia Talín
* A Valeta
* Austria Viena
* Lituania Vilnius
* Polonia Varsovia
* Croacia Zagreb

 |  |

| * v
* c
* e
Capitais europeas da cultura |
| --- |
| Bandeira da Unión Europea | 
* 1985: Atenas
* 1986: Florencia
* 1987: Ámsterdam
* 1988: Berlín
* 1989: París
* 1990: Glasgow
* 1991: Dublín
* 1992: Madrid
* 1993: Antuerpen
* 1994: Lisboa
* 1995: Luxemburgo
* 1996: Copenhague
* 1997: Tesalónica
* 1998: Estocolmo
* 1999: Weimar
* 2000: Reiquiavik · Bergen · Helsinqui · Bruxelas · Praga · Cracovia · Santiago de Compostela · Aviñón · Boloña
* 2001: Rotterdam · Porto
* 2002: Bruxas · Salamanca
* 2003: Graz
* 2004: Xénova · Lille
* 2005: Cork
* 2006: Patras
* 2007: Luxemburgo · Sibiu (rexión)
* 2008: Liverpool · Stavanger
* 2009: Linz · Vilnius
* 2010: Essen · Pécs · Istambul
* 2011: Turku · Talín
* 2012: Guimarães · Maribor
* 2013: Marsella · Košice
* 2014: Riga · Umeå
* 2015: Mons · Plzeň
* 2016: Donostia · Wrocław
* 2017: Aarhus · Paphos
* 2018: Leeuwarden · A Valeta
* 2019: Matera · Plovdiv
* 2020: Galway · Rijeka
* 2021: Timișoara · Novi Sad · Eleusis
* 2022: Kaunas · Esch-sur-Alzette
* 2023: Veszprém
* 2024: Tartu · Bad Ischl · Bodø

 | Mapa de Europa coas CEC |

| * v
* c
* e
Divisións administrativas de Letonia |
| --- |
| Cidades | 
* Daugavpils
* Jelgava
* Jūrmala
* Liepāja
* Rēzekne
* Riga
* Ventspils

 |  |
| Condados | 
* Aizkraukles
* Alūksnes
* Balvi
* Bauska
* Cēsu
* Daugavpils
* Dobeles
* Gulbenes
* Jēkabpils
* Jelgava
* Kraslava
* Kuldigas
* Liepaja
* Limbazu
* Ludzas
* Madonas
* Ogres
* Preiļi
* Rēzekne
* Rīga
* Saldus
* Talsi
* Tukuma
* Valkas
* Valmieras
* Ventspils

 |

| * v
* c
* e
Patrimonio da Humanidade en Letonia |
| --- |
|  | Centro histórico de Riga (1997)  ·  Arco Xeodésico de Struve1 (2005)  ·  Cidade vella de Kuldīga (2023)

1 Compartido con outras rexións europeas |  |
| Patrimonio da Humanidade  ·  Patrimonio da Humanidade na Unión Europea  ·  Lista do Patrimonio da Humanidade en Perigo  ·  Lista de lugares Patrimonio da Humanidade en Europa |

|  |  |
| --- | --- |
| Control de autoridades | 
* Wd: Q1773
* WorldCat
* VIAF: 312793147
* BAV: ADV12513014
* BNE: XX457238
* BRE: 3508974
* EBID: ID
* FAST: 1204410
* GEC: 0055671
* GeoNames: 456172
* GND: 4050042-1
* LCCN: n79013823
* MusicBrainz: ID
* NDL: 00916865
* NKC: ge130643
* OSM: 1554509
* SELIBR: 158158
* TGN: 7006484
* Treccani: riga
* WOEID: 854823

 |